
NAVODILA AVTORJEM PRISPEVKOV
Na kongresu lahko aktivno sodelujete na več načinov:
1) s strokovnim predavanjem (primeri iz prakse),
2) z znanstvenim predavanjem (znanstvene raziskave),
3) s predstavitvijo plakata.

Od avtorjev, ki bi želeli aktivno sodelovati s predavanjem na Kongresu ZDRI 2027, pričakujemo, da pripravijo predavanja in plakate kot rezultat raziskovalnega dela, pri čemer naj bo poleg ostalih poglavij (uvod, namen, metode, rezultati, razprava in zaključek) posebno poudarjen doprinos k izboljšavam dela radiološkega inženirja v praksi.

Povzetke predavanj in plakatov ter seznam uporabljene literature (navajanje v besedilu povzetka ni potrebno) pošljite na: info@kongres.si najkasneje do 30. 1. 2027.
Plakate v PDF obliki pošljite do 30. 1. 2027 na e-poštni naslov: info@radioloski-inzenirji.si. Tiskanje plakatov uredite sami. Na kongresu jih oddate ob prijavi.
Povzetki predavanj bodo objavljeni v Zborniku, ki bo izdan za ta namen. Zaželena je objava članka na temo predavanja oz. plakata v reviji MIRTJ. Uradna jezika na kongresu sta slovenščina ali angleščina.

Za pisanje povzetkov uporabite predlogo, ki se nahaja na koncu dokumenta. Za pomoč pri pisanju prispevkov glejte Zbornik predavanj in posterjev preteklega kongresa:  https://mirtjournal.net/index.php/home/issue/view/86
Navodila za oblikovanje prispevkov so zapisana v sledečih poglavjih. Prispevke bodo recenzirali zunanji recenzenti. Recenzenti si pridržujejo pravico do ustreznih popravkov prispevkov, ki bodo sprejeti v soglasju z avtorjem oz. avtorji. Prispevek z ustreznimi popravki ponovno pošljite v pregled v osmih delovnih dneh. Za dodatne informacije in pojasnila smo na voljo na e-poštnem naslovu: info@radioloski-inzenirji.si.


1 NAVODILA ZA OBLIKOVANJE POVZETKA ZNANSTVENE RAZISKAVE
Naslov prispevka
Naslov prispevka zajema bistvo vsebine, zato naj bo jedrnat. Zapisan je v slovenskem in angleškem jeziku ter ne vsebuje več kot 15 besed. V naslovu ne uporabljajte kratic in drugih simbolov.
Predstavitev avtorjev
Naslovu sledi navedba avtorja/avtorjev prispevka, in sicer ime in priimek in mesto zaposlitve (organizacija, ulica, poštna številka, mesto) avtorja/avtorjev. Kontaktni avtor navede še okrajšan znanstveni in/ali strokovni naslov (npr. dipl. inž. rad.) ter svoje kontaktne podatke (elektronski naslov).
Povzetek/Abstract
V povzetku na kratko predstavite vsebino prispevka, zato navajajte le bistvene podatke. Povzetek naj bo strukturiran, kar pomeni, da vsebuje uvod in namen, metode dela, rezultate, razpravo in zaključek, enako kot celotni prispevek. Napisan mora biti v slovenskem in angleškem jeziku.  Prevod povzetka v angleški jezik lahko po dogovoru omogoči ZDRI. Povzetek naj ne presega 250 besed (± 10%). Na koncu povzetka navedite še od tri do šest ključnih besed oziroma besednih zvez, ki predstavljajo vsebino članka. Pri navajanju se izogibajte uporabi kratic in drugih simbolov.
Navedite jih v slovenskem in angleškem jeziku in jih zapišite v novem odstavku na koncu povzetka.
Literatura
Literaturo navajajte po abecednem vrstnem redu priimkov avtorjevih del. V primeru, da je navedenih več del istega avtorja, jih uredite glede na časovno zaporedje objav. Navajajte do vključno šest avtorjev. Če je prispevek napisalo več kot šest avtorjev, navedite prve tri, nato dodate in sod. za domače avtorje oziroma et al. za tuje avtorje. Literature ne številčite.



Primeri navajanja članka iz revije:
Priimek/ki avtorja/ev, začetnica imena (pri več imenih začetnice vseh imen brez pik)(leto objave).
Naslov članka. Uradni skrajšani naslov revije letnik (številka): prva stran-zadnja stran.
- Smith T (2008). Evidence nased medical imaging (EBMI). Radiography, Vol 14 (3): 233-
237.
- Yielder J, Davis M (2009). Where radiographers fear to tread: Resistance and apathy in
radiography practice. Radiography, Vol 15 (4): 345-50.
Primer navajanja članka iz suplementa revije:
Priimek/ki avtorja/ev, začetnica imena (pri več imenih začetnice vseh imen brez pik)(leto objave).
Naslov članka. Priimek/ki urednika/ov, začetnica imena (pri več imenih začetnice vseh imen brez
pik), ur. Uradni skrajšani naslov revije letnik (suppl. številka): prva stran-zadnja stran.
- Haclar B, Podobnik K (2012). Manj dodatnih slikanj z digitalno mamografijo? Bilten 29
(supl. 1): 24–7.
Primer navajanja članka iz zbornika referatov:
Priimek/ki avtorja/ev, začetnica imena (pri več imenih začetnice vseh imen brez pik) (leto
objave). Naslov članka. V: Naslov zbornika. Kraj izdaje: Založba, prva stran-zadnja stran.
- Žager V (2009). KODAK 2000RT CR PLUS sistem v radioterapiji. V: Starc T, ur.: Zbornik
predavanj in povzetkov posterjev strokovnega seminarja ob 55. letnici Društva radioloških
inženirjev Slovenije, Rogaška slatina, 15. – 16. maj 2009. Ljubljana: Društvo radioloških
inženirjev Slovenije, 55-6.
Primer navajanja knjige:
Priimek/ki avtorja/ev, začetnica imena (pri več imenih začetnice vseh imen brez pik)(leto objave).
Naslov knjige. Izdaja. Kraj izdaje: Založba, prva stran-zadnja stran.
- Silverman D (2006). Interpreting Qualitative Data. 3th ed. London: Sage Publications Ltd,
20-52; 109-152.
Primer navajanja poglavja iz knjige:
Priimek/ki avtorja/ev, začetnica imena (pri več imenih začetnice vseh imen brez pik)(leto objave).
Naslov poglavja. V: Urednik(-i), ur. Naslov knjige. Izdaja. Kraj izdaje: Založba, začetna strankončna
stran.
- Haus AG (1998). Film systems for radiotherapy imaging. V: Hazle JD, Boyer AL, eds.
Imaging in radiation therapy. Madison: Medical Physics, 179–206.
Primer navajanja, če je avtor članka/knjige organizacija:
Ime organizacije (leto objave). Naslov članka. Uradni skrajšani naslov revije letnik (številka):
prva stran-zadnja stran.
Ime organizacije (leto objave). Naslov knjige. Izdaja. Kraj izdaje: Založba, začetna-končna stran.
- The British Institute of Radiology (2001). Assurance of Quality in the Diagnostic
Imaging Department. 2nd. London: Cambrian Printers, 7-21.
- Uprava Republike Slovenije za jedrsko varnost (2010). Razširjeno poročilo o varstvu pred
ionizirajočimi sevanji in jedrski varnosti v Republiki Sloveniji leta 2009. Ljubljana:
Uprava Republike Slovenije za jedrsko varnost, 94-132.
Primer navajanja uradnega lista in zakonov:
Ime zakona (letnica objave). Uradna krajšava uradnega lista letnik (številka uradnega lista):
prva stran-zadnja stran.
- Zakon o varstvu pred ionizirajočimi sevanji in jedrski varnosti (2004). Ur List RS 102
(4396): 12306.
- Uredba o mejnih dozah, radioaktivni kontaminaciji in intervencijskih nivojih (2004). Ur
List RS 49 (2278): 6481-2.
Primer navajanja, če je znan samo urednik:
Priimek/ka urednika/ov, začetnica imena (pri več imenih začetnice vseh imen brez pik), ur. (leto
objave). Naslov knjige/članka. Izdaja. Kraj izdaje: Založba, prva stran-zadnja stran.
- Presser S, Rothgeb JM, Couper MP, eds. (2004). Methods for Testing and Eveluating
Survey Questionnaires. New Jersy: John Wiley & Sons, 2.
Primer navajanja magistrske naloge, doktorske disertacije, diplomskega dela:
Priimek/ki avtorja/ev (leto objave). Naslov naloge. Magistrsko (doktorsko, diplomsko) delo. Kraj
izdaje: Ustanova.
- Horvat CD (2001). Radiobiologija – zdravljenje malignih obolenj s hkratnim obsevanjem
in pregrevanjem. Diplomsko delo. Ljubljana:Visoka šola za zdravstvo.
Primer navajanja, če avtor članka ni znan:
Naslov članka (leto objave). internetni naslov. <datum dostopanja do strani>
- Radiation Protection 136 (2004).
http://ec.europa.eu/energy/nuclear/radioprotection/publication/doc/136_en.pdf.<5.7.2011>
Primer navajanja internetne strani:
Priimek/ka avtorja/ev, začetnica imena (pri več imenih začetnice vseh imen brez pik)/ime
organizacije (leto objave). Naslov. Izdaja. Kraj objave. Elektronski naslov. <datum dostopanja do
strani>
- ImPACT (2001). ImPACT Information Leaflet 1: CT Scanner Acceptance Testing.
London. http://www.impactscan.org/download/acceptancetesting.pdf. <24.4.2011>
- Agencija Republike Slovenije za okolje (2011). Radioaktivnost v okolju. Ljubljana.
http://www.arso.gov.si/varstvo%20okolja/poro%C4%8Dila/poro%C4%8Dila%20o%20st
anju%20okolja%20v%20Sloveniji/radioaktivnost.pdf. <8.4.2011>
2 NAVODILA ZA OBLIKOVANJE
POVZETKA STROKOVNEGA PREDAVANJA
(PRIMER IZ PRAKSE)
Primer:
»RAČUNALNIŠKA TOMOGRAFIJA GLAVE PO
TRAVMATOLOŠKI POŠKODBI«
Naslov prispevka: Glejte navodila povzetka znanstvene raziskave.
Predstavitev avtorjev: Glejte navodila povzetka znanstvene raziskave.
Ključne besede: Glejte navodila povzetka znanstvene raziskave.
Uvod in namen :
Namen in kratka predstavitev izbrane teme – teorija; kaj je znanega o vsebini, npr. patologiji –
pregled domače in tuje literature
Metode dela:
Opišite metode in način zbiranja podatkov (študija primera). Opišite, zakaj ste izbrali to metodo,
kakšne podatke ste zbirali, koliko časa, kakšne morebitne težave ste imeli in kako ste jih premagali.
Rezultati in razprava:
Opišite rezultate (vse dostopne izvide, slike (pazite na etičnost in varstvo podatkov) in razpravljajte
o njih. Nekaj nasvetov o čem pisati: zakaj nekaj delamo (npr. slikamo pacienta) na način kot
delamo? Ali je to najboljši način? Ali delamo v skladu z zadnjimi ugotovitvami ali delamo tako
zato, ker se je tako vedno delalo? Kakšna je vaša vloga pri vašem primeru?
Zaključek:
Opišete glavne ugotovitve:
Kakšno je vaše mnenje o tem primeru?
Kakšni so vaši predlogi za izboljšave?
Literatura (reference): Glejte navodila povzetka znanstvene raziskave.
3 NAVODILA ZA OBLIKOVANJE PLAKATA
Naslov prispevka: Glejte navodila povzetka znanstvene raziskave.
Predstavitev avtorjev: Glejte navodila povzetka znanstvene raziskave.
Ključne besede: Glejte navodila povzetka znanstvene raziskave.
Vsebina
S plakatom je potrebno na kratko predstaviti vsebino prispevka, zato navajamo le bistvene podatke.
Povzetek naj bo strukturiran, kar pomeni, da vsebuje uvod/namen, metode dela, rezultate,
razpravo in zaključek. Napisan mora biti v slovenskem in angleškem jeziku. Prevod povzetka v
angleški jezik lahko po dogovoru omogoči ZDRI.
Povzetek naj bo dolg 250 besed in naj ne odstopa za več kot ± 10%.
Struktura plakata
Plakat je strukturiran, in sicer tako, da vsebuje:
Glavo plakata:
- kratek in jedrnat naslov, ki je lahko v obliki vprašanja,
- ime in priimek avtorja (avtorjev),
- kontaktni naslov avtorja (avtorjev),
- naslov institucije.
Glavni del plakata:
- uvod in namen,
- metode dela (potek raziskave),
- rezultati in razprava (slike in grafi z ustreznimi naslovi),
- zaključek,
- literatura (reference).
Namigi pri pisanju:
- namen naj bo jasen,
- metode opišite tako, da jih lahko ponovimo,
- povezanost med namenom, metodami, rezultatom in zaključkom je zelo pomembna.
Velikost plakata
Velikost plakata naj bo dimenzija A1 (594 × 841 mm). Oblikovan naj bo pokončno.
4 NA KONGRESU
Predstavitev vašega predavanja (Powerpoint, Keynote ...) pošljite najkasneje do 30. 1. 2027 na
e-naslov info@radioloski-inzenirji.si.
Za predstavitev uporabite predlogo ZDRI, ki bo na voljo pred kongresom.
Plakat prinesite na kongres ter ga oddajte tehnični ekipi pred začetkom kongresa.

Strokovni odbor Kongresa ZDRI 2027



Predloga povzetka:

NASLOV V SLOVENŠČINI

NASLOV V ANGLEŠČINI

Ime in Priimek 1, Ime in Priimek 2

1 Naziv ustanove v slovenščini in angleščini

2 Naziv ustanove v slovenščini in angleščini 

